รายงานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบ ประกอบด้วยกรรมการอิสระ จำนวน 3 ท่าน
ซึ่งไม่ได้เป็นผู้บริหารของบริษัทฯ
และเป็นผู้ทรงคุณวุฒิและประสบการณ์ด้านบัญชีการเงินและบริหารธุรกิจ โดยมี คุณหญิงนงคราญ
จันทนยิ่งยง เป็นประธานกรรมการตรวจสอบ นางพิไล เปี่ยมพงศ์สานต์ และ พลตำรวจเอกนพดล
สมบูรณ์ทรัพย์ เป็นกรรมการตรวจสอบ โดยมี นางสาวถิรนันท์ แสงพึ่งธรรม
เป็นเลขานุการคณะกรรมการตรวจสอบ

คณะกรรมการตรวจสอบได้ปฏิบัติหน้าที่ตามขอบเขต
หน้าที่และความรับผิดชอบที่ได้รับมอบหมายจากคณะกรรมการบริษัท
ซึ่งสอดคล้องกับข้อกำหนดของตลาดหลักทรัพย์แห่งประเทศไทย โดยในปี 2552
ได้จัดให้มีการประชุมคณะกรรมการตรวจสอบร่วมกับผู้บริหาร ผู้สอบบัญชีและผู้ตรวจสอบภายใน รวม
4 ครั้ง เพื่อพิจารณาประเด็นปัญหา แลกเปลี่ยนความคิดเห็น รับฟังคำชี้แจง
ตลอดจนให้ข้อเสนอแนะที่เป็นประโยชน์ต่อการบริหารงานของบริษัทฯ โดยมี คุณหญิงนงคราญ
จันทนยิ่งยง และ นางพิไล เปี่ยมพงศ์สานต์ เข้าร่วมประชุมครบทุกครั้ง

พลตำรวจเอกนพดล สมบูรณ์ทรัพย์ เข้าร่วมประชุม 1 ครั้ง สรุปสาระสำคัญได้ดังนี้

สอบทานรายงานทางการเงินรายไตรมาส และรายงานทางการเงินประจำปี 2552
โดยสอบถามประเด็นปัญหา และรับฟังคำชี้แจงจากผู้สอบบัญชีในเรื่องความถูกต้องครบถ้วน
เชื่อถือได้ของรายงานทางการเงินของบริษัทฯ ตลอดจนการเปิดเผยข้อมูลที่สำคัญอย่างเพียงพอ
รวมทั้งรายการเปลี่ยนแปลงหลักเกณฑ์ทางบัญชีที่มีสาระสำคัญ
คณะกรรมการตรวจสอบมีความเห็นว่ารายงานทางการเงินของบริษัทฯ
ถูกต้องตามที่ควรในสาระสำคัญ ตามหลักการบัญชีที่รับรองทั่วไป
ซึ่งผู้สอบบัญชีเสนอรายงานแบบไม่มีเงื่อนไข

พิจารณารายงานผลการตรวจสอบภายใน และผลการประเมินระบบควบคุมภายใน
รวมถึงการประเมินและวิเคราะห์ความเสี่ยงในกิจกรรมที่สำคัญ มีความเห็นว่าบริษัทฯ
มีระบบการควบคุมภายในที่เพียงพอ เหมาะสมและ มีประสิทธิผล

1.  สอบทานการปฏิบัติตามกฎหมาย ว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัทฯ
    รวมถึงการปฏิบัติตามระเบียบข้อบังคับของบริษัทฯ มีความเห็นว่าบริษัทฯ
    ปฏิบัติสอดคล้องตามกฎหมาย ระเบียบและข้อกำหนดต่างๆ ที่เกี่ยวข้องด้วยดีอย่างต่อเนื่อง

    สอบทานและให้ความเห็นการเข้าทำรายการที่เกี่ยวโยงกันของบริษัทฯ
    หรือรายการที่อาจมีความขัดแย้งทางผลประโยชน์ให้มีความถูกต้องสอดคล้องกับข้อกำหนดของตลาดหลักทรัพย์แห่งประเทศไทย
    โดยพิจารณาความเหมาะสมของลักษณะและรายละเอียดของรายการ
    ความสมเหตุสมผลของรายการและเป็นธรรมต่อผู้ถือหุ้นทุกฝ่าย

    คณะกรรมการตรวจสอบได้พิจารณาผลการปฏิบัติงานของผู้สอบบัญชีจากบริษัท สำนักงาน เอินส์ท
    แอนด์ ยัง จำกัด มีความเห็นว่าเป็นผู้มีความเชี่ยวชาญในวิชาชีพ มีความเป็นอิสระ
    ปฏิบัติหน้าที่ได้เป็นอย่างดี มีประสิทธิภาพมาโดยตลอด จึงนำเสนอต่อคณะกรรมการบริษัทฯ
    เพื่อเสนอขออนุมัติจากที่ประชุมสามัญประจำปี แต่งตั้งให้ นางสาวรุ้งนภา  เลิศสุวรรณกุล
    ผู้สอบบัญชีรับอนุญาตเลขที่ 3516 และหรือ นายโสภณ เพิ่มศิริวัลลภ ผู้สอบบัญชีรับอนุญาตเลขที่
    3182 แห่งบริษัท สำนักงานเอินส์ท แอนด์ ยัง จำกัด เป็นผู้สอบบัญชีประจำปี 2553

    พิจารณาทบทวนและอนุมัติการปรับปรุงกฎบัตรของคณะกรรมการตรวจสอบ
    ให้เหมาะสมและทันสมัย
    สอดคล้องกับแนวทางการตรวจสอบภายในของตลาดหลักทรัพย์แห่งประเทศไทยและมาตรฐานการประกอบวิชาชีพตรวจสอบภายใน
    มุ่งเน้นความเป็นอิสระ เที่ยงธรรม และเป็นกลาง

    พิจารณาและอนุมัติแผนการตรวจสอบภายในประจำปี 2553
    โดยเน้นการประเมินระบบควบคุมภายใน
    การประเมินและวิเคราะห์ความเสี่ยงในกิจกรรมที่มีสาระสำคัญมากขึ้น

  .......................................................

(คุณหญิงนงคราญ จันทนยิ่งยง)

  ประธานกรรมการตรวจสอบ

  28 กุมภาพันธ์ 2553